DE CORINEILLE DE SCHEPPER. 171 



agréable, que riens n'appartenoit tant à iing jeune homme que la vergoi- 

 gne : ce que les contenta merveilleusement. Après qu'on eust apporté en- 

 coires plusieurs services de viandes, le seigneur Hiérosme mettant de costé 

 tout respect requist qu'on luy apportas! de rechef à boire, dont les aultres 

 se prindrent à rire, ordonnantz qu'on apportas! à boire; et Imbrahim Bassa 

 me dict que le seigneur Hiérosme avoit esté pardeçà plus longtemps que 

 moy, et que partant la raison vouUoit qu'il sceust mieux leur coustume. 

 Cependant nous attendions pour boire la table estre ostée; et avons dis- 

 courru de plusieurs choses. Cependant , on at apporté à boire et nous 

 sommes levez, tandis que Imbrahim et les aultres Basses beuvoyent, pour 

 les honnorer : après , nous sommes assis. Les susdictz deux Cadilescher 

 furent servis sur une aullre table d'estaing de la mesme sorte que nous, 

 comme aussy furent les susdictz maistres des comptes en une aultre table 

 semblablement d'estaing; mais ceux qui estoient près de la chambre man- 

 goyent estantz assis sur la terre, selon leur coustume. Après doncques 

 que fusmes assis quelque temps, Imbrahim Bassa dict quelque chose en 

 l'oureille de Jonus Begk, lequel durant nostre repas avoit tousiours esté 

 debout, et luy commanda nous dire que, lorsque serions devant le grand 

 Empereur, nous luy dissions que le roy Ferdinande, son filz, reputoit tout 

 ce qu'il avoit appertenir à son père, et tout ce qu'appertenoit à son père 

 estre sien; qu'il avoit ignoré que le seigneur son père voulloit pour soy 

 le royaulme d'Hongrie; que, s'il l'eust sceu , il n'y eust jamais meu aulcune 

 guerre, mais il eslimoit que ledict royaume appertenoit à aultres : main- 

 tenant doncques qu'il at entendu que sondict père veult icelluy royaulme 

 pour soy, qu'il est très-content et souhaite à son père toutte bonne santé, 

 se persuadant que sont père le pourvoyera et de ce royaulme et de plu- 

 sieurs aultres : ce que ledict Imbrahim déclaroit debvoir par nous estre 

 dict, pour aultant qu'il sçavoit comment on debvoit parler au Grand 

 Turcq, et qu'il désiroit que les affaires du roy Ferdinande se portassent 

 bien. Nous l'en avons remercié, promectant d'ainsy faire, et de ceste sorte 

 les Basses sont partis, devant lesquels chascun s'humilioit; mais nous 

 avons quelque peu attendu, et estantz admonestés par Jonus Begk, avons 

 pareillement allé avant, le seigneur Hiérosme au costé gaulche lequel est 



